**SANT JOAN 2021**

**Ciutat de Valls, del 18 al 25 de juny**

Per Sant Joan, tot comença a Valls!

Valls, ciutat bressol dels castells i km0 casteller

Patrimoni Immaterial de la Humanitat

L’inici de la temporada castellera tradicional

**Segueix-nos a les xarxes socials!**

#SantJoanValls #CulturaValls #CulturaSegura

(logo facebook) Sant Joan. Festa Major de la Ciutat de Valls Cultura Valls

(logo twitter) @SantJoanValls @CulturaValls @VisitaValls @km0casteller

(logo instagram) @santjoanvalls\_ @culturavalls

(logo spotify) Sant Joan Valls 2021

(logo Vallsapp) Valls APP

(logo mail) [cultura@valls.cat](mailto:cultura@valls.cat) [turisme@valls.cat](mailto:turisme@valls.cat) taquillateatres@valls.cat

(logo telèfon) 977 636 003 / 977 605 258 / 977 612 530

(logo web) [www.valls.cat](http://www.valls.cat/)

**EFEMÈRIDES**

700è aniversari del Convent del Carme

70è aniversari de la gegantona

70è aniversari de l’estrena dels nous nans

40è aniversari de la recuperació del ball de la primera

35è aniversari de l’Escola Municipal de Música Robert Gerhard

30è aniversari de la recuperació de la moixiganga

25è aniversari de la creació de Cossetània Edicions

10è aniversari de la presentació del lleó

5è aniversari de la recuperació del ball dels cercolets

TEXT INTRODUCCIÓ

**ENTITATS,COL·LECTIUS, ALTRES AGENTS CULTURALS I INSTITUCIONS ORGANITZADORES**

AAEET

Agrupament Escolta i Guia Verge de la Candela

Amics de la Música

Altagracia Román Vasquez

Associació A Jud-Àfrica

Associació Cultural l'Aleta

Associació el Bou

Associació sense límits

Avis i àvies per la llibertat

Big Fam, associació de joves

bValls de Lletres

Campaners de Valls

Casal Popular La Turba

Centre de Lectura

CF Atlètic Valls

Club Futsal Valls

Colla gegantera El Calçot

Colla gegantera La Pessigolla

Col·lectiu Nàtrix

Col·lectiu Xilè

Colla Joves Xiquets de Valls

Colla Vella dels Xiquets de Valls

Cossetània Edicions

C.T. Plana d'en Berga

Dones en Xarxa

E.M.M Robert Gerhard

Fundació Unió Anelles de la Flama

Germandat del Crist de Lepant i Mare de Déu del Roser

Grup del Teatre Principal

Institut d'Estudis Vallencs

Llumull Accions Audiovisuals

Museu de Valls

Òmnium Alt Camp

Orgue de Valls

Parròquia de Sant Joan

Parròquia del Lledó

Pastisseries i forns

Regidoria d'Acció Comunitària, Participació Ciutadana i Igualtat

Tradicions en joc

Unió Anelles de la Flama

**BALLS, ENTREMESOS, BALLS PARLATS I COLLES DEL SEGUICI CERIMONIAL**

* El drac
* El ball de diables
* L’os
* El basilisc
* El ball de gitanes
* Els nans
* Els gegants
* El bou
* El ball de vells
* El ball dels cercolets
* El ball de bastons
* El ball de pastorets
* El bou tradicional
* La mulassa
* El ball de la primera
* La moixiganga
* El lleó
* L’àliga
* La Colla Vella dels Xiquets de Valls
* La Colla Joves dels Xiquets de Valls

**ELS SIS GRUPS DE TREBALL**

* Seguici cerimonial
* Músiques modernes
* Xiquets de Valls
* Imatge gràfica
* Espectacles pirotècnics
* Taula de coordinació

**MESURES DE PROTECCIÓ I RESERVA D’ENTRADES**

- La programació es realitza en espais delimitats, amb control d’accés i d’aforament, registre d’assistents, públic assegut, distàncies interpersonals, mascaretes i gel hidroalcohòlic.

- Atesa la normativa vigent, cal **reserva prèvia d’entrades** per accedir a totes les propostes.

- Les localitats per a totes les activitats es posaran a disposició:

* per a **persones empadronades a Valls** el **26 de maig** a les **10 h**
* **de manera general,** a partir del dia següent, **27 de maig**, a les **12 h**

**Canals per a les entrades:**

Online a [www.valls.cat](http://www.valls.cat/) (24 h)

Taquilles del Teatre Principal

* Del 26 al 29 de maig: de 12 a 14 h i de 18 a 20 h

(el 26 de maig a partir de les 10 h)

* Del 19 al 24 de juny: de 18 a 21 h

- Les entrades mantenen el **caràcter popular**, combinant les **gratuïtes** amb d’altres a preus simbòlics entre **1 i 3 €**, que permetran regular els fluxos d’accés.

- Màxim de **dues localitats** per persona i reserva en cada espectacle o activitat, a excepció dels concerts musicals familiars de Xiula i Reggae per xics (quatre entrades per persona i reserva).

- En els espais **no es permetrà moure seients** **ni reagrupar-los** amb d’altres espectadors.

- En el moment de realitzar la reserva s’especificaran les **dades de tots els assistents**.

- Fins al mateix dia de les activitats es prega que **es retornin** **les entrades que no s’utilitzin**, via telemàtica o presencial, per tal que l’organització pugui posar-les **de nou a disposició**.

- Algunes propostes coincideixen en horaris. Us recomanem una lectura atenta del programa. Orientativament, aquest especifica quins actes són incompatibles entre ells, per a un **ús responsable de les entrades**.

- Els accessos es realitzen de manera esglaonada i progressiva, per la qual cosa es demana arribar amb suficient antelació. **No es permetrà l’accés als espais un cop iniciats els espectacles.**

- Els escenaris principals disposaran d’**espais reservats** per a persones amb **mobilitat reduïda**. Per disposar-ne caldrà realitzar la reserva presencialment a taquilla, prèvia acreditació.

- Els **menors de 16 anys** hauran d’assistir acompanyats del seu pare, mare o tutor legal.

- Els pares poden autoritzar un altre **adult responsable** com a acompanyant del menor de 16 anys durant el concert o espectacle, per a la qual cosa caldrà complir els següents requisits:

* L'acompanyant autoritzat ha de ser major d'edat (18 +)
* Omplir i imprimir l'autorització d'accés de menors (disponible per a descàrrega al web municipal) per lliurar-la al recinte.
* Portar una autorització signada pel pare/mare + fotocòpia del DNI del pare/mare del menor de 16 anys.
* Presentar DNI de l'adult responsable i del menor o llibre de família.

- Els **menors de dos anys** també **hauran de disposar d’entrada** per accedir als espais; ja que, tot i no ocupar seient, comptabilitzen com a assistents en el càlcul d’aforament segons normativa.

- Utilitzeu els vostres **dispositius mòbils**, evitant fer ús d’entrades en paper.

- En la mesura del possible, preguem **evitar l’accés amb cotxets** als espais. Tanmateix, en els contacontes de Karme González i Imma Pujol i en els concerts musicals familiars de Xiula i Reggae per Xics s’habilitarà un espai d’aparcament no vigilat.

- Per optimitzar les mesures de protecció, l’accés amb **menjar o begudes no està permès així com tampoc el seu** **consum** no està permès en cap dels espais d’activitats.

- En algunes activitats del programa s’especifica un sistema propi de reserva d’entrades determinat per les entitats organitzadores dels mateixos.

**LA REIVINDICACIÓ DE LA MÚSICA PATRIMONIAL EN LA IMATGE GRÀFICA**

Sant Joan obre el cicle de l’estiu i Valls com a ciutat que l’arrenca compta amb la imatge gràfica creada pel dissenyador Miguel Bustos, seleccionat per la comissió participativa d’aquesta matèria, i dedicada a la pluralitat i diversitat de músics tradicionals que prenen part en la celebració. Els sons patrimonials, part essencial de l’ADN d’aquest esdeveniment, són aparador reivindicatiu per reclamar el mateix tractament que la resta d’estils a l’hora de ser reglamentada en les normatives anticovid. De fet, el 2020 Valls va ser pionera en la defensa de les matinades als carrers i, quan no es podia organitzar cap activitat en directe, articulant la programació on line de les formacions que tradicionalment acompanyen el seguici cerimonial.

Així en el cartell d’enguany apareix una bona representació del conjunt d’instruments musicals participants, com el sac de gemecs, el flabiol, el tamborí, la gralla, el timbal, l’acordió, els integrants de les bandes de música i també els de formacions de músiques modernes. Tot plegat, una síntesi entre patrimoni i modernitat, característica que defineix el Sant Joan vallenc i la cultura local.

Miguel Bustos és dissenyador gràfic de *formació* i il·lustrador per *deformació*. Nascut el 1984 a la localitat ebrenca de La Sénia, actualment complementa la feina d’il·lustrador amb la docència a l'Escola Eina de Barcelona, concretament en el taller de gravat i serigrafia. També dibuixa acudits amb el lema *"humor se escribe con lápiz"*. Des de la regidoria de cultura de Valls, s’ha volgut recordar que al voltant de Sant Joan i del conjunt de la programació anual es mou un notable volum de petites indústries i professionals autònoms que actuen com a motor econòmic de la societat, i als quals convé donar suport perquè continuïn portant a terme el seu treball i les seves produccions per mantenir i reforçar l’activitat.

**ACCIONS EN MATÈRIA CASTELLERA**

**INFOGRAFIA**

**EMPORTA’T LA BOTIGA SANTJOANERA A CASA TEVA!**

**Novetat El joc del seguici de Valls**

Juga i diverteix-te amb els amics o en família amb el nou “Joc del seguici de Valls”, un entretingut joc de taula apte per a totes les edats. Amb guió de Roger Roig i dibuixos d’Hugo Prades, aquest nou joc t’endinsa en el seguici cerimonial de la Ciutat mentre vas avançant en el caseller entre figures del bestiari, balls, Xiquets de Valls i altres elements relacionats amb Valls i la seva festa major. “De Mulassa en Mulassa, i tiro perquè hi tinc traça”.

Venda al comerç de Valls i a la web [www.tradicionsenjoc.cat](http://www.tradicionsenjoc.cat/)

**Novetat Conte *“Càsum l’os pedrer”***

6è títol de la col·lecció Els contes de la festa major de Valls, de Cossetània Edicions. Després de la mulassa, l’àliga, els gegants, el drac i el lleó, ara és el torn de l’os.

De venda a les llibreries

**Novetat Conte *“La senyora de Valls”***

Promogut per la Colla La Pessigolla, el conte de la reina Elionor de Xipre, que la tradició ha vinculat al patrimoni immaterial vallenc.

De venda a les llibreries

**Novetat Edició de l’himne i dels goigs en lloança del gloriós Sant Joan Baptista**

Edició pintada: 15 €

Edició popular: 2 €

Punts de venda: Llibreria de la parròquia de Sant Joan i durant l’acte de presentació de la nova edició dels goigs

**Novetat Careta del Bou**

L'Associació del Bou edita la careta del Bou per a les criatures de la ciutat, amb el disseny d'Eudald Ferré.

**Quadern “Colors de festa. Valls”, d’Armand**

Col·laboració: 3 €

Adreçat a la canalla perquè pugui pintar els diferents elements del seguici cerimonial.

Punts de venda: Llibreria Roca i Casa Bonifàs

**El retallable del seguici**

Col·laboració: 6 €

Obra de David Rovira, hi apareix el seguici cerimonial, distribuït en cinc làmines que es venen de manera conjunta.

Punts de venda: Llibreries de Valls

**El domàs de Sant Joan Valls de la Unió Anelles de la Flama**

Col·laboració: 15 €

Punts de venda: Moda Roylle, El Safareig, Cistelleria Roca, Teixits Cortès, Floristeria Heura Musa, Calçats Alentorn i local de la UAF

**El domàs del basilisc**

Col·laboració: 15 €

El domàs morat amb la imatge del basilisc per engalanar els balcons durant Sant Joan.

Punts de venda: Teixits Cortès, Calçats Alentorn i al local de la Colla Gegantera La Pessigolla

**PROGRAMA D’ACTES**

És hora de guarnir les finestres i els balcons amb senyeres i domassos per anunciar que Sant Joan ja és aquí!

**Divendres 18 de juny**

**EL PRELUDI**

Des d’avui. Casa de la Ciutat

L’esperat engalanament

Com marca el ritual els balcons de l’edifici de la Ciutat a la plaça del Blat es vesteixen amb els domassos grana, la bandera vallenca i la nostra senyera, albirant Sant Joan Baptista, patró de Valls.

Des d’avui. Centre Històric

La penjada de banderes

Els carrers i les places del Centre Històric que atresoren la memòria col·lectiva es guarneixen amb les banderes.

Del 18 al 27 de juny

40a Pujada a Miramar

La pujada es podrà fer caminant, corrent, en BTT i enguany, com a novetat, qui vulgui podrà realitzar la combinada (millor temps corrent i millor temps en BTT).

Més informació: [www.aaeet.com/wp](http://www.aaeet.com/wp  )

Organitza: AAEET

10 h. Pati Sant Roc

Obertura de l’exposició Coneixent el Marroc

El Grup de Dones en Xarxa ens fan viatjar al Marroc des d'una mirada de dona. Ens expliquen com s'hi viu, la seva cultura i gastronomia i indrets diversos. A la vegada, ens apropen a com han viscut elles el procés migratori, un fet que les ha portades a viure la seva identitat des de la distància, i en un país d'acollida com és Catalunya.

Fins al dia 27 de juny

Organitza: Dones en Xarxa amb el suport de Cooperativa Combinats i Associació Egueiro

Col·labora: Pla d'Inclusió i Cohesió Social de l'Ajuntament de Valls

18 h. Teatre Principal, accés pel carrer del Teatre

Obertura de la Casa de la Festa

L’històric espai vallenc de les arts escèniques i musicals acull l’exposició del seguici cerimonial de la ciutat durant els dies previs, abans de gaudir-los durant les balladetes de les jornades del 23 i 24.

L’accés es realitzarà en grups reduïts i amb horaris esglaonats.

Gratuït. Localitats: [www.valls.cat](http://www.valls.cat/)

Coorganitzen: Unió Anelles de la Flama i Xarxa de Cultura, amb la col·laboració del conjunt d’entitats del seguici cerimonial de la ciutat

18 h. Pl. la Sardana

Lliurament dels xumets a l’os.

La bestiassa del seguici marca el pas perquè una bona colla de nenes i nens siguin una miqueta més grans

Aforament limitat

Organitza: Unió Anelles de la Flama

18 h. Pl. Sant Francesc

Assaig obert del bou i el bouet

Aquestes bèsties es preparen per a la seva participació al Sant Joan d’enguany.

Reserves: boudevalls@tinet.cat

Coorganitzen: Associació El Bou i Casal Popular La Turba

18 h. Club Tennis Plana d’en Berga

9è Torneig de Pàdel Ciutat de Valls, categories masculina i femenina. Fins al 19 de juny.

Més informació: [www.planadenberga.com](http://www.planadenberga.com/)

Organitza: C.T. Plana d’en Berga. Col·laboren: Diputació de Tarragona i Patronat d’Esports

18.30 h. Pl. la Sardana

Presentació del conte *“Càsum l’os pedrer”* amb textos d’Eva Busquets i il·lustracions de Lluís Albert Arrufat.

La literatura infantil és una magnífica eina per difondre les essències del nostre patrimoni immaterial. Arriba el sisè títol de la col·lecció Els contes de la Festa Major de Valls.

Reserves: [cossetania@cossetania.com](mailto:cossetania@cossetania.com)

Organitza: Cossetània Edicions. Col·labora: UAF

19 h. Sala Sant Roc

Inauguració de l’exposició *Les masies de Valls. Mostra de dibuixos de Lluís Cebrian*

Mostra dels dibuixos originals que Cebrian, encara ara, ve publicant a la revista *“Cultura”*. Els masos han estat i són una de les icones del paisatge local.

Coorganitzen: IEV i AAEET

19 h. Sala d’actes del Centre de Lectura

Conferència. Decennals 2021- 21 vallencs il·lustres. Jaume Mercadé Queralt

Pol Montserrat i Rovira fa un repàs dels fets històrics de les Festes Decennals de la Mare de Dëu de la Candela. Després, Jaume Mercadé i Albert Mercadé pronuncia la conferència sobre Jaume Mercadé i Queralt.

Aforament limitat

Organitza: Centre de Lectura

19.30 h. Pl. Sant Francesc

Concert folk

La música tradicional inunda aquesta prèvia de Sant Joan

Reserves: boudevalls@tinet.cat

Coorganitzen: El Bou i C.P. La Turba

21 h. Pl. Sant Francesc

Sopar de pa i porta

Tu et portes el sopar i ells hi posen el beure. Moment d’agafar forces per un Sant Joan diferent, però igual d’intens.

Reserves: boudevalls@tinet.cat

Coorganitzen: El Bou i C.P. La Turba

**Dissabte 19 de juny**

**LA SORTIDA DE L’ÀLIGA AL BALCÓ PER CONVIDAR A SANT JOAN**

Des de primera hora fins a la posta de sol. Casa de la Ciutat.

L’àliga al balcó

A Valls no cal fer invents amb la senyora de la celebració patronal perquè hi ha rituals que romanen sense necessitat d’additius ni conservants. Per això, l’àliga presideix durant els dies centrals del programa el balcó del Saló de Plens de la Casa de la Ciutat.

8 a 20 h. C. Artesans, 2 (Polígon Industrial)

Sense Covid Road

Ruta mototurística amb participació aproximadament de 200 motos.

Més informació: www.senselimits.es

Organitza: Associació sense límits

10.30 h. Teatre Principal, accés carrer del Teatre

La Casa de la Festa

Exposició del seguici cerimonial

Accés en grups reduïts i amb horaris esglaonats

Gratuït. Localitats: www.valls.cat

12 h. Església Sant Joan

Presentació de la nova edició dels goigs en lloança del gloriós Sant Joan Baptista, patró de la ciutat de Valls

La interpretació va a càrrec de Josep Mateu a l’orgue, que sona per primer cop amb motiu de Sant Joan, i de Núria Besora als cants. Hi participa mossèn Joan Roig, autor de la lletra dels goigs.

Aforament limitat

Organitza: Parròquia de Sant Joan. Col·laboren: Gogistes Tarragonins

12 h. Centre de Lectura

Concert vermut. Alumnat de l’aula de violoncel, viola, flauta i clarinet de l’Escola de Música Robert Gerhard, dirigit per Gabrielle Deakin.

Aforament limitat

Organitza: Centre de Lectura

12.30 h. Local de la Colla Joves Xiquets de Valls

Concert vermut. Grallers de la Colla Joves Xiquets de Valls

Els instruments amb ADN vallenc s’apoderen dels migdies santjoaners.

Reserves: [jovesvalls@gmail.com](mailto:jovesvalls@gmail.com)

Organitza: Colla Joves Xiquets de Valls. Col·labora: La Taverna del Xon

18 h. Teatre Principal, accés pel carrer del Teatre

La Casa de la Festa

Exposició del seguici cerimonial

Accés en grups reduïts i amb horaris esglaonats

Gratuït. Localitats: [www.valls.cat](http://www.valls.cat/)

18 a 20 h. Pl. Sant Jordi

22a Trobada de Gegants. Exposició de les figures

Durant la tarda, els diferents elements que ens visiten romanen exposats a la plaça per poder ser contemplats amb atenció.

Aforament limitat

Organitza: Colla Gegantera El Calçot

19 h. Pati Casa Caritat

Consuetudinària proclamació del Santjoaner 2021

El reconeixement a la trajectòria festiva d’enguany és per al músic Francesc Sans i Bonet, per la seva implicació en la festa i per la seva aportació a la música d’arrel com a intèrpret de gralla des de l’any 1986 i de sac de gemecs des del 1989. Glossa de la seva persona i lliurament de la reproducció de l’àliga que l’acredita com a tal per part de l’Alcaldessa, Dolors Farré, que convida a la celebració patronal.

Gratuït. Localitats: www.valls.cat

Durant el mateix acte

Lliurament institucional de les sabates als aliguers, seguint el costum vallenc envers a la figura que representa la Ciutat.

Seguidament

Interpretació del toc que tradicionalment acompanya la sortida de l’àliga al balcó per part de la cobla de ministrers Bufalodre .

19 h. Pl. Pins

10a Boladissada Popular

Enguany celebren els 10 anys d’aquest acte, estrenant un nou espai.

Reserves: xarxes socials C.P. La Turba

Organitza: C.P. La Turba

19.30 h aproximadament. Des dels campanars de Sant Joan Baptista, el Carme i Sant Antoni

Toc manual de campanes d’anunci de Sant Joan

Els campanars de la ciutat es posen en marxa per anunciar que la ciutat està de celebració. L’únic moment en què sonen els tres campanars alhora.

Organitza: Campaners. Col·labora: Parròquia de Sant Joan

19.30 h aproximadament. Des del Pati l’escola Vedruna.

Esclafidora tronada aèria de la Pirotècnia Estalella.

L’Antiga Casa Manuel Estalella va ser fundada el 1916 a Barcelona. Les instal·lacions actuals ocupen un sòl de més de 80.000 metres quadrats i comptem amb una llicència de més de 120.000 kg de matèria reglamentada a més de vuit obradors per a la fabricació. Es van estrenar a Valls per la Fira de Santa Úrsula de l’any passat i enguany debuten per Sant Joan.

20 h. Centre Cultural

Teatre. La Cabra o qui és Sylvia? amb Jordi Bosch, Emma Vilarasau, Jordi Martínez i Roger Vilà

Aquesta celebrada obra, traduïda a la llengua catalana per Josep Maria Pou, torna als escenaris després de l’èxit que va assolir fa quinze anys. En aquesta ocasió està dirigida per Ivan Morales. Aprofundeix en els límits de la tolerància humana amb la història d’un arquitecte reconegut que guarda un secret que, si es desvela, farà tremolar els fonaments de la seva família benestant.

Copresentat amb Focus

Preus: 22/24€, 18/20€ amb Carnet Amics dels Teatres. Promocions 3x30x30 i Promo 3. Localitats: [www.valls.cat](http://www.valls.cat/) i una hora abans a la taquilla del Centre Cultural.

[Icona Ús responsable d’entrades] Horari incompatible amb Ginestà, Newen Tahiel & El tren de rodalies i espectacle i mostra de balls de la trobada gegantera

20 h. Sala de la Cooperativa Agrícola

Concert. Newen Tahiel & El tren de rodalies

Després de mesos de confinament, sorgeix la necessitat d'acostament per retrobar-se i compartir.

Per als amants de la bona música, aquest viatge proposa un recorregut original, on cada tema és una estació per descobrir paisatges sonors, influenciats per les seves arrels xilè-cubanes, el jazz llatí, la música clàssica i tradicional.

Reserves: plicsvalls@valls.cat

Organitza: Col·lectiu Xilè

Col·labora: Pla d'Inclusió i Cohesió Social de l'Ajuntament de Valls

[Icona Ús responsable d’entrades] Horari incompatible amb Teatre · La Cabra o qui és Sylvia? , Ginestà i espectacle i mostra de balls de la trobada gegantera

21 h. Pl. Sant Jordi

22a Trobada de Gegants de Valls. Espectacle i mostra de balls

Després de més d’un any, l’Antonet i l’Angelina tornen al carrer amb un acte amb música, llum i so en directe, acompanyats de gegants i capgrossos d’arreu de Catalunya.

Reserves: [cgelcalcotdevalls@gmail.com](mailto:cgelcalcotdevalls@gmail.com)

Organitza: Colla Gegantera El Calçot

[Icona Ús responsable d’entrades] Horari incompatible amb Teatre · La Cabra o qui és Sylvia?, Ginestà i Newen Tahiel & El tren de rodalies.

21 h. Pati Casa Caritat

Concert. Ginestà

Encapçalat pels germans Júlia i Pau Serrasolsas, narren la quotidianitat i els seus ideals mitjançant la música pop, la cançó protesta i el folk català. El seu segon treball fou guanyador del Premi Enderrock per votació popular al Millor disc de cançó d'autor. El tema «Estimar-te com al terra» ha estat guardonat amb el Premi Cerverí a la millor lletra de cançó en català

Preu: 1 €. Localitats: www.valls.cat

[Icona Ús responsable d’entrades] Horari incompatible amb Teatre · La Cabra o qui és Sylvia?, i Newen Tahiel & El tren de rodalies i espectacle i mostra de balls de la trobada gegantera.

**Diumenge 20 de juny**

Des de primera hora fins a la posta de sol. Casa de la Ciutat

L’àliga al balcó

10 h. Escenari del Centre Cultural

Conta contes La senyora de Valls

Un bufó de la cort de la reina Elionor de Xipre explica el conte *“La senyora de Valls”*, que es va presentar el darrer Sant Jordi.

Reserves: info@lapessigolla.cat

Organitza: Colla gegantera La Pessigolla

10.30 h. Teatre Principal, accés pel carrer del Teatre

La Casa de la Festa

Exposició del seguici cerimonial de Valls

Accés en grups reduïts i amb horaris esglaonats

Gratuït. Localitats: www.valls.cat

12 h. Escenari del Centre Cultural

Segona sessió del conta contes La senyora de Valls

Reserves: info@lapessigolla.cat

12 h. Pl. la Sardana

Concert vermut. Grallers Sonagralla

Les inxes i els timbals s’apleguen al punt del migdia per delectar-nos amb el seu repertori.

Acte per a socis i sòcies de la UAF

Organitza: UAF

12 h. Pl. Sant Jordi

Amnistia ara!

Òmnium Cultural organitza una jornada per l’amnistia. Hi haurà una conversa i una actuació musical.

Reserves: [https://ja.cat/amnistiavalls](http://ss/ja.cat/amnistiavalls)

Organitza: Òmnium Alt Camp

12.30 h. Església Sant Joan

Cornucòpia, concert per a gralla i orgue

Jonathan Carbó i Jordi Mestres exploren la combinació dels dos instruments: la gralla, protagonista de la música festiva i de carrer, i l’orgue, lligat a la tradició culta i litúrgica.

Preu: 5 €. Localitats: www.valls.cat

Organitza: Orgue de Valls

17 h. Pl. Sant Jordi

Primera representació del ball de vells

El retorn d’aquest ball parlat al carrer és un bon símptoma de la represa de la vida compartida. Els matrimonis malavinguts, zelosament vigilats per les autoritats municipal, eclesiàstica i policial, reciten els seus parlaments.

Reserves: <https://linktr.ee/balldevells>

Organitza: Grup del Teatre Principal

17.45 h. Pl. Sant Jordi

Segona actuació del ball de vells

Reserves: <https://linktr.ee/balldevells>

18 h. Teatre Principal, accés carrer del Teatre

La Casa de la Festa

Exposició del seguici cerimonial de Valls

Accés en grups reduïts i amb horaris esglaonats

Gratuït. Localitats: [www.valls.cat](http://www.valls.cat/)

18.30 h. Pl. Sant Jordi

Tercera escenificació del ball de vells

Reserves: <https://linktr.ee/balldevells>

18.30 h. Sala d’actes de la Biblioteca Carles Cardó. Accés pel carrer Sant Pere

Contacontes. Karme González, del col·lectiu Entret(r)es. Per a famílies amb nenes i nens a partir de 4 anys.

Preu: 1 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb contes de Karme González

19 h. Pl. Blat

Proclamació de l’Ambaixadora dels Xiquets de Valls 2021: l’associació CATESCO per la seva contribució clau a la proclamació dels Castells com a Patrimoni Cultural Immaterial de la Humanitat per la UNESCO.

Fundada amb el nom de Centre UNESCO de Catalunya, es creà el 1985 per contribuir a promoure la presència de la llengua i cultura catalanes a l’àmbit de la UNESCO i potenciar els valors, projectes i iniciatives de la UNESCO a Catalunya. Treballa per promoure a la societat catalana els principis i valors de la UNESCO en l’educació, la ciència, la cultura, el desenvolupament sostenible, la democràcia, els drets humans, la llibertat d’expressió i comunicació, la ciutadania global, el diàleg i la pau.

Arran del nou marc normatiu referent a les associacions i clubs UNESCO adoptat per la 39a Conferència General de la UNESCO el 2017, en què s’extingia la figura dels Centres per a la UNESCO, el 2019 l’associació adoptà el nom CATESCO (Organització Catalunya per a l’Educació, la Ciència i la Cultura). Està adscrita al Departament de Comunicació Global de Nacions Unides, i assolí l’estatus de relacions oficials amb la UNESCO el 1993 i l’estatus consultiu especial amb el Consell Econòmic i Social de l’ONU el 2002. Ha participat a les Conferències Generals de la UNESCO i a diferents òrgans dependents de l’ONU, com el Fòrum Polític d’alt nivell, la Comissió sobre la Condició de les Dones i el Consell de Drets Humans de l’ONU.

Aforament limitat

Coorganitzen: Colla Joves dels Xiquets de Valls, Colla Vella dels Xiquets de Valls i Ajuntament

19.15 h. Pl. Sant Jordi

Quarta sessió del ball de vells

Reserves: <https://linktr.ee/balldevells>

19.45 h. Terrat de l’Ajuntament. Accés per pl. Blat

Contacontes. Imma Pujol, del Col·lectiu Entret(r)es. Per a famílies amb nenes i nens a partir de 4 anys

 Preu: 1 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb contes d’Imma Pujol, Balkan Paradise Orchestra i Roba Estesa

20 h. Local Colla Joves Xiquets de Valls

Concert. Balkan Paradise Orchestra

Amb onze instrumentistes de vent i percussió, arriba una de les bandes catalanes amb més projecció, que viu la música d’una manera col·lectiva i comparteix l’arrel mediterrània amb l’essència dels ritmes balcànics. El seu viatge cap a Ítaca serà llarg, ple d’aventures i de coneixences, com el segon treball, *Odissea*.

Coorganitzen: Colla Joves i Ajuntament de Valls

Preu: 1 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb Roba Estesa, Francesc Sans i carretillada

20 h. Local Colla Vella Xiquets de Valls

Concert. Roba Estesa

Compleixen deu anys de música festiva i combativa des que nasqueren el 2011. La fusió de folk i electrònica defineix el darrer EP *Dolors* on parlen de la desmemòria històrica i la transformació social. Un disc que fa pensar, però també moure’s.

Coorganitzen: Colla Vella i Ajuntament de Valls

Preu: 1 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb Balkan Paradise Orchestra, Francesc Sans i carretillada

20 h. Pl. Sant Jordi

Darrera actuació del ball de vells

Reserves: <https://linktr.ee/balldevells>

21 h. Aparcament Hort del Carme, accés pl. Carme

Carretillada i mostra de foc

Amb el drac petit, el ball de diables infantil, el drac, el ball de diables i el bou tradicional. El correfoc itinerant s’ha adaptat a un format fix.

Gratuït. Localitats: www.valls.cat

Organitza: UAF

[Icona Ús responsable d’entrades] Horari incompatible amb Balkan Paradise Orchestra, Roba Estesa i Francesc Sans

21 h. Pati Casa Caritat

Concert. Francesc Sans.

Veu passar la vida amb una cornamusa a les mans, mentre a força d'alenades fa créixer vibrants melodies que ballen, canten, riuen, somien, ploren... I ara la petja es torna marca en el seu primer treball discogràfic, *L'infinit*, reflex del que és i del que vol ser: una cornamusa del segle XXI amb les arrels ben enfonsades però amb unes branques que van d'aquí cap allà, sense complexos; recull de tonades tradicionals, pròpies o versionades amb olor de terra i color mediterrani.

Preu: 1 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb Balkan Paradise Orchestra, Roba Estesa i carretillada

**Dilluns 21 de juny**

**EL SOLSTICI D’ESTIU I EL DIA INTERNACIONAL DE LA MÚSICA**

03.32 h.

Solstici d’estiu

El solstici és cadascun dels dos moments de l'[any](https://ca.wikipedia.org/wiki/Any) en què el [sol](https://ca.wikipedia.org/wiki/Sol) té la màxima [declinació](https://ca.wikipedia.org/wiki/Declinació_(astronomia)) o distància angular respecte a l'[equador celeste](https://ca.wikipedia.org/wiki/Equador_celeste). En el solstici d'estiu, arriba el primer dia d’aquesta nova estació i el dia realment més llarg entre els 365.

Des de primera hora fins a la posta de sol. Casa de la Ciutat

L’àliga al balcó

18 h. Teatre Principal, accés carrer del Teatre

La Casa de la Festa

Exposició del seguici cerimonial de Valls

Accés en grups reduïts i amb horaris esglaonats

Gratuït. Localitats: www.valls.cat

Durant la tarda. Muralla del castell, 39

Obertura de la capelleta votiva de Sant Joan

L’espai resta amb els porticons oberts, així com ornamentat amb l’enramada i amb la llàntia encesa fins al darrer dia de la celebració. No confonguin aquesta enramada amb l’accepció que el *Diccionari català valencià balear* també recollí per a la nostra ciutat:estol de màscares que sortien amb rams els dies de Carnestoltes.

Organitza: UAF

18 h. Església Sant Joan

Interpretació de les *“Llibertats d’orgue sobre el seguici vallenc”*, a càrrec de l’organista Josep Mateu.

Després del Concili de Trento, i molt especialment durant el segle XIX, els organistes de les esglésies tocaven les melodies més populars de la localitat. Aquestes alegres expansions musicals es coneixen com a llibertats d'orgue i foren recollides en les llibretes on els mateixos organistes les anotaven. Així l’orgue de la Ciutat evoca les músiques del seguici cerimonial a través dels tubs del nou instrument.

Aforament limitat

Coorganitzen: Parròquia de Sant Joan i Orgue de Valls

18 h. Sala d’actes de l’IEV

Xerrada. Neybera y Dominicana esa soy yo

L’Altagracia, dona vallenca i dominicana, explica com és el seu país, la República Dominicana, quines són els seus costums i tradicions, i ens endinsa en un dels països amb més visitats del Carib.

Reserves: [plicsvalls@valls.cat](mailto:plicsvalls@valls.cat)

Organitza: Altagracia Román Vasquez. Col·labora: Pla d’Inclusió i Cohesió Social de l’Ajuntament de Valls

18.30 h. Centre Cultural

Representació dels balls parlats

Parlaments i versos mesclats amb coreografies i partitures defineixen aquest moment de la seqüència ritual de la celebració. Participen el ball de pastorets, el ball de gitanes i el ball de vells.

Gratuït. Localitats: [www.valls.cat](http://www.valls.cat/)

20.30 h. Pati Casa Caritat

Concert. Escola Municipal de Música Robert Gerhard.

Creada el curs 1985-86, compleix 35 anys de trajectòria i de servei a la cultura i a la ciutat. Ho fa amb aquesta actuació, una cita ja clàssica de Sant Joan. Territori vallenc que mira cap al futur i que mostra la bona feina que es cou a les seves aules en el Dia Internacional de la Música.

Preu: 1 €. Localitats: www.valls.cat

21 h. Santuari de la Mare de Déu del Lledó

Representació completa de la moixiganga

Els quadres o misteris d’aquesta obra d’arquitectures humanes serveixen per explicar visualment la Passió de Jesucrist, amb alguna mirada puntual cap a la Mare de Déu Assumpta.

Aforament limitat.

Organitza: UAF

**Dimarts 22 de juny**

**AVANTVIGÍLIA DE SANT JOAN**

Des de primera hora fins a la posta de sol. Casa de la Ciutat

L’àliga al balcó

18 h. Teatre Principal, accés carrer del Teatre

La Casa de la Festa

Exposició del seguici cerimonial de Valls

Accés en grups reduïts i amb horaris esglaonats

Gratuït. Localitats: www.valls.cat

18.30 h. Aparcament Hort del Carme, accés pl. Carme [Centre Cultural, en cas que PROCICAT no ampliï horaris d’acabament de les activitats culturals]

Concert familiar. Xiula

Estrenem franja familiar en l’espai de músiques per a audiències àmplies, amb l’espectacle Big Chicken, un repàs dels èxits del grup amb les seves respectives dinàmiques: Verdura i Peix, Polls, Sucre, T’estimo bastant, Estic nerviós...i amb l’estrena de cançons de l’últim disc Descontrol MParental.

Preu: 1 €. Localitats: www.valls.cat

[Icona Escenari alternatiu]

Coorganitzen aquest espai les entitats integrades en la comissió de músiques: Agrupament Escolta i Guia Verge de la Candela, Associació A Jud-Àfrica, Associació Cultural L’Aleta, Big Fam Associació de Joves, CF Atlètic Valls, Club Futsal, Club Nàtrix, Colla gegantera La Pessigolla, Confraria de Lepant i la Mare de Déu del Roser,Llumull Accions Audiovisuals i Ajuntament

19 h. Església Sant Antoni

Valls Folklòrica.

Taula rodona: El retorn de les campanes a la festa.

Participen els campaners de Cervelló, els del Pi (Barcelona), els de Montblanc i els de Valls.

El cicle acadèmic de cultura popular de la Fundació Unió Anelles, en col·laboració amb els Campaners de Valls, convida tres entitats homònimes i amb una trajectòria similar a la de l'associació campanera de la capital de l'Alt Camp.

A continuació

Visita als campanars de Sant Antoni, Sant Joan i el Carme, i demostració dels tocs manuals per part dels Campaners de Valls durant el capvespre.

Reserves: campanersdevalls@gmail.com

Coorganitzen: Fundació Unió Anelles de la Flama i Campaners de Valls. Col·labora: Parròquia de Sant Joan

19.30 h. Pati Sant Roc

Acte d’homenatge als escriptors vallencs Lluís Figuerola i Biel Guasch

La revista literària de la Comissió de Llengua i Literatura de l’IEV *“bValls de Lletres”* presenta un nou volum en homenatge als dos escriptors.

Reserves: iev@iev.cat

Coorganitzen: IEV i bValls de Lletres

20 h. Pl. Sant Jordi

Concert. Havaneres. Grup Xicranda

Un grup jove de música que interpreta havaneres i música popular.

Reserves: havaneressantjoan21@gmail.com

Organitza: Centre de Lectura. Col·labora: Amics de la Música

21 h. Pati Casa Caritat

Concert. Loren

Presenta un concert en format quartet dedicat als clàssics de la música del segle XX, recollits en el seu nou treball discogràfic: Frank Sinatra, Elvis Presley, Louis Armstrong i Nat King Cole. Fa més de 40 anys que Josep Loren és al peu del canó oferint concerts i balls. Durant el confinament Ràdio Teulada Loren, on la ciutadania li demanava cançons, va contribuir a fer-lo més lleuger i humà.

Preu: 1 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb Jazzwoman

21 h [18.30 h, en cas que PROCICAT no ampliï horaris d’acabament de les activitats culturals]. Aparcament Hort del Carme, accés pl. Carme

Concert. Jazzwoman

S'acaba d’alçar amb el Premi Enderrock 2021 per votació popular al millor àlbum de música urbana pel disc Maléfica. La rapera valenciana s'ha ubicat en l'escena musical urbana ballant lliure entre diferents estils i llengües però amb l'empenta de la joventut, un estil únic i les coses clares com a bandera.

Preu: 3 €. Localitats: www.valls.cat

[Icona Ús responsable d’entrades] Horari incompatible amb Loren

[Icona horari alternatiu]

23.15 h [21 h, en cas que PROCICAT no ampliï horaris d’acabament de les activitats culturals]. Aparcament Hort del Carme, accés pl. Carme

Concert. Ciudad Jara

El nou projecte del compositor i vocalista de La Raíz, Pablo Sánchez, després de l'aturada indefinida d’aquella banda. Ha estat enregistrat als estudis de Casa Murada en el municipi tarragoní de Banyeres del Penedès, i transita a través del rock, el rap o el pop, aconseguint la mescla de sons i estils habitual en els anteriors projectes de l'artista que manté la seva lírica tan característica.

Preu: 3 €. Localitats: www.valls.cat

[Icona horari alternatiu]

**Dimecres 23 de juny**

**LA VIGÍLIA DE SANT JOAN I LES COMPLETES**

Des de primera hora fins a la posta de sol. Casa de la Ciutat

L’àliga al balcó

Durant tota la jornada. Pastisseries i forns

Coques de Sant Joan,

«Per coques i balls, no hi ha com a Valls», recollien Antoni Maria Alcover i Francesc de Borja Moll com a dita popular vallenca. Els talls de fruita confitada disposats sobre la pasta de les coques d’aquesta jornada semblen els esclats de colors dels focs d’artifici que veurem a la nit.

10 h. Església Sant Joan

Enramada de la creu de Sant Joan Baptista

Tot l’any el patró de Valls, situat al retaule de l’altar major, duu una creu. Avui marca la tradició que es vesteixi amb flor de color vermell. Així es mantindrà fins a la vigília de Nadal, quan les flors queden a disposició dels devots, que hi veuen facultats remeieres.

10 a 14 h. Pati l’Escola La Candela

Espai de joc participatiu: Joc del seguici de Valls

Vine a jugar amb aquest nou joc, amb tots els elements del seguici cerimonial de la ciutat. Amb sorpreses!

Reserves per torns d’1 h: [info@tradicionsenjoc.cat](mailto:info@tradicionsenjoc.cat)

Organitza: Tradicions en joc

10.30 h Teatre Principal, accés carrer del Teatre

La Casa de la Festa

L’últim moment per veure exposat el seguici cerimonial amb la seva imatgeria i indumentàries.

Accés en grups reduïts i amb horaris esglaonats

Gratuït. Localitats: www.valls.cat

11.30 h. Arcs del celler de Paborde

A Valls fem taca d’oli

Concentració que reivindica la injustícia dels polítics i conciutadans exiliats i empresonats.

Organitza: Avis i àvies per la Llibertat

12 h. Des del Centre Històric

21 salves pirotècniques. Pirotècnia Catalana.

Els de Vimbodí i Poblet anuncien l’entrada en els dies centrals de la celebració, avisos sonors que es poden escoltar des de tota la població.

12 h. Campanar Sant Joan

Repic manual de les campanes

El migdia de la vigília és un dels moments característics del Sant Joan vallenc. Les campanes de Sant Joan han estat sempre la banda sonora.

Organitza: Campaners

12 h. Xarxes socials Òmnium Alt Camp

Veredicte del concurs de maquetes de petites fogueres de Sant Joan 2021

Per la situació de desconfinament, el concurs de fogueres de Sant Joan s’ha transformat en un altre de maquetes de petites fogueres, adreçat als infants de primària de la comarca.

Organitza: Òmnium Alt Camp

12.30 h. Claustre Convent del Carme

Concert vermut . Grallers Bufalodre

La formació de gralles i timbal és una d’aquelles amb què Bufalodre compta, al costat de les de cobla de ministrers, la cobla de tres quartans, el grup de grallers o la mitja cobla, pinyol originari creat el 1994. El claustre es cobreix amb la vela necessària per als migdies santjoaners.

Gratuït. Localitats: [www.valls.cat](http://www.valls.cat/)

16 a 18 h. Pati l’Escola La Candela

Espai de joc participatiu: Joc del seguici de Valls

Reserves per torns d’1 h: [info@tradicionsenjoc.cat](mailto:info@tradicionsenjoc.cat)

Durant la tarda. Passeig dels Caputxins, vora el monument als Xiquets de Valls

Arribada i vetlla de la Flama del Canigó a Valls

El foc del Canigó desemboca a la seu d’Òmnium Alt Camp i l’entitat la vetlla al peu del monument als Xiquets de Valls, des d’on els pobles de la comarca la podran recollir.

Organitza: Òmnium Alt Camp

17 a 19 h. Pl. la Sardana

Tastet de revetlla amb música ambiental

Acte per a socis i sòcies de la UAF.

Organitza: UAF

17.30 h. Claustre Convent del Carme

Cafè concert . Mitges cobles Punt de Malura, del ball de bastons i Set vetes, i Ministrers Bufalodre.

Si al migdia la gralla ha senyorejat en aquest equipament cultural amb 700 anys d’història, ara és el moment d’atàvics instruments com el flabiol, el tamborino o la cornamusa, entre d’altres.

Gratuït. Localitats: www.valls.cat

Durant la tarda. Pl. Blat

Encesa de la graella amb el foc de Sant Joan

Vingut des dels cims del Pirineu, posa el punt d’enyorança per no poder ballar ni actuar a la plaça quilòmetre zero del món casteller. Això sí, la graella vallenca roman viva, com cada any, fins a la mitjanit.

Coorganitzen: Òmnium Alt Camp i Unió Anelles de la Flama

18.30 h. Aparcament Hort del Carme, accés pl. Carme [Centre Cultural, en cas que PROCICAT no ampliï horaris d’acabament de les activitats culturals]

Concert familiar. Reggae per xics

Un dels grups més popular de l’escena musical familiar fa a Valls el comiat a les comarques tarragonines de la gira de l’espectacle Ballant damunt la lluna.

Preu: 1 €. Localitats: www.valls.cat

[Icona Escenari alternatiu]

19.30 h. Campanar Sant Joan

Repic manual de les campanes de Sant Joan que anuncien les Completes.

Organitza: Campaners

19.50 h. Des del Centre Històric

Morterets d’Entrada a Completes. Pirotècnia Catalana

L’esclat de la pólvora fa el senyal perquè és a punt de començar, en horari adaptat, un dels moments ritual i de culte més intensos d’aquests dies vallencs per excel·lència.

Tot seguit. Església Sant Joan

Col·locació de l’àliga vora l’altar major i al costat de la bandera de la Ciutat que hi haurà estat situada.

20 h. Església Sant Joan. Completes

La Completes vallenques són la síntesi de cerimonials religiosos i cívics. Al voltant del nucli central religiós es van incorporar elements del patrimoni immaterial com a preàmbul com la moixiganga i com a cloenda com el toc de castells i el ball de l’àliga.

Inici de Completes amb la descoberta de la relíquia del gloriós Sant Joan Baptista

Enguany es restitueix la sortida del reliquiari d’orfebreria barroca des de l’espai del retaule major, on tradicionalment s’havia guardat tot l’any amb tres panys, en el lateral de l’Evangeli. Al so del toc d’ofertori dels grallers Bufalodre, l’arxiprest amb el reliquiari alçat, recorre el corredor de l’Evangeli i es dirigeix fins al creuer de l’església, on la moixiganga bastirà el quadre plàstic «Quan el baixen de la creu». Seguirà fins a l’altar major, on durant les Completes la relíquia és exposada en el dosser de costum.

Reserves: [psj.valls.reserves@gmail.com](mailto:psj.valls.reserves@gmail.com)

20.05 h. Església Sant Joan

Cant de les Completes

La litúrgia de la darrera hora canònica en l’atàvic rellotge de canongies, abadies, monestirs i altres comunitats religioses s’inicia amb el tradicional Himne en honor a Sant Joan Baptista.

Acabat el Cant de les Completes

Goigs al gloriós Sant Joan Baptista

Aquesta manifestació de la literatura tradicional es reintrodueix a la celebració.

Acabada la part cantada de la cerimònia

Sentida interpretació del Toc de castells per primer cop amb el nou orgue de la ciutat.

Les mans de Josep Mateu segueixen la partitura rescatada pel vallenc Joan Dasca i publicada dins *Els castells dels Xiquets de Valls*, de Francesc Blasi i Vallespinosa.

Tot seguit

Alçament de la relíquia de Sant Joan per part de l’arxiprest i convit perquè balli l’àliga.

Davant l’altar major

Puntejat ball de l’àliga en honor a Sant Joan Baptista, acompanyat pels ministrers Bufalodre.

21 h [18.30 h, en cas que PROCICAT no ampliï horaris d’acabament de les activitats culturals]. Aparcament Hort del Carme, accés pl. Carme

Concert. La Fúmiga

Són tota una festa i, des de fa cert temps, també tot un fenomen. La banda d’Alzira acumula milers de visualitzacions en els seus videoclips i captiva els seguidors del mestissatge. Les seves lletres parlen del que són, de com pensen, del que volem ser com a persones i com a poble. S’estrenen a les comarques tarragonines.

Preu: 3 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb Orquestra Costa Brava i Balladetes de la Nit de Completes

[Icona horari alternatiu]

21 h. Pati Casa Caritat

Concert. Orquestra Internacional Costa Brava

Fundada el 1956 a Palafrugell per músics de les millors orquestres del moment, ha mantingut una trajectòria en què destaquen actuacions a l’estranger com la de l’homenatge al pintor Joan Miró a París. A casa nostra, n’ha realitzat al Palau de la Música Catalana i a programes de TV3 com “L’Envelat” i “Festa Major“. Ha editat discografia amb segells prestigiosos com Philips o Columbia.

Preu: 1 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb Concert. La Fúmiga i Balladetes de la Nit de Completes

21 h. Pl. Pins

Sopar de revetlla

Reserves: xarxes socials C.P. La Turba

Organitza: C.P. La Turba

21.15 h. Des del Centre Històric

Morterets de Sortida de Completes. Pirotècnia Catalana

Enguany podrem escoltar des de tota la ciutat també aquests anuncis sonors que ens endinsen en la part més viscuda de la Nit de Sant Joan a Valls.

21.30 h. Aparcament del Centre Històric, accés vial Muralla St. Antoni

Alegrets balladetes de la Nit de Completes.

Seguint l’experiència de Santa Úrsula 2020, el seguici cerimonial torna a l’espai públic i executa la primera tanda de lluïment amb el drac, el ball de diables, el bou tradicional, l’os amb els trabucaires, el basilisc, el ball de gitanes, els nans, els gegants, el bou, el ball dels cercolets, el de bastons, la mulassa, el ball de la primera, la moixiganga, el lleó i l’àliga, acompanyats del so dels ministrers Bufalodre de Valls, que desplegaran els instruments adient per a cadascuna de les tonades.

Gratuït. Localitats: www.valls.cat

[Icona Ús responsable d’entrades] Horari incompatible amb Orquestra Costa Brava i La Fúmiga

23.15 h. [21 h, en cas que PROCICAT no ampliï horaris d’acabament de les activitats culturals]. Aparcament Hort del Carme, accés pl. Carme

Concert. Zoo

Els valencians estrenen a les comarques tarragonines la seva nova gira Llepolies 2021, la millor manera de signar la seva tornada després de finalitzar l’anterior tour el novembre de 2019 al Palau Sant Jordi de Barcelona, on van penjar el cartell d'entrades exhaurides. Amb ells la Nit de Sant Joan s'aventura màgica i especial.

Preu: 3 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb Balladetes de la Nit de Completes

[Icona horari alternatiu]

**Dijous 24 de juny**

**DIADA DE SANT JOAN**

Des de primera hora fins a la posta de sol. Casa de la Ciutat

L’àliga al balcó

8 h. Carrers de la ciutat

Toc de matinades pels grallers i timbalers, que marquen tant la diada central de la celebració com l’ADN casteller que la caracteritza:

* Des del Centre Històric: Escola de Grallers de la Colla Joves Xiquets de Valls
* Des dels habitatges de la Colla Vella: Grallers de la Colla Vella dels Xiquets de Valls
* Des del local de la UAF: Grallers de la Unió Anelles de la Flama
* Des de La Vallvera: Els Vinardells
* Des de Sant Josep Obrer: So Nat
* Des del Fornàs: Els Carreter
* Des de la Fraternal: Els Blu’s
* Des de Santa Magdalena: Els Cofins
* Des del Centre Històric: Els Vernets
* Des de Nou Miramar: L’Esperidió

8 h. Des de P. Estació

Dianes galejades dels trabucaires

Itinerari: passeig de l’estació, Anselm Clavé, Quarter, Teatre, Jaume Huguet i el Pati

Organitza: UAF

10.30 h. Campanar Sant Joan Baptista

Repic manual de les campanes de Sant Joan que anuncia l’Ofici, en honor al patró de la ciutat de Valls.

Organitza: Campaners

10.50 h. Des del Centre Històric

Eixordants morterets d’Entrada a Ofici. Pirotècnia Gironina

Empresa que s’estrena a Valls, fou creada el 1950. Dirigida per Eduard Cunillera, guanyà el primer premi del Públic al Concurs de focs artificials de Bilbao el 2014 i els primers guardons oficials als certàmens d’Alacant i Logronyo el 2018. També s’ha instal·lat al municipi de Vimbodí i Poblet.

11 h. Església Sant Joan

Ofici solemne en honor de Sant Joan Baptista.

Amb la seva relíquia present a l’altar major, el gloriós patró compta amb la primera celebració litúrgica del seu dia central acompanyada pel nou orgue de la ciutat.

Aforament limitat

A l’acabar. Església Sant Joan

Interpretació dels recuperats Goigs al gloriós Sant Joan Baptista.

12.30 h. Pl. Blat

Acte casteller simbòlic.

Els Xiquets de Valls i tota la ciutat han deixat petjades d’esperança durant el llarg any de pandèmia. Just fa un any les gralles i els timbals vallencs interpretaven el primer toc de castell en una plaça, mentre que per Santa Úrsula un esforç d’enginy i fermesa bastí un programa amb marcat accent casteller. Al novembre Valls era l’epicentre de la commemoració dels 10 anys de la proclamació dels Castells com a Patrimoni Cultural de la Humanitat. Aquest migdia no podia ser menys.

Aforament limitat

Coorganitzen: Colla Joves Xiquets de Valls, Colla Vella Xiquets de Valls i Ajuntament

12.30 h. Claustre Convent del Carme

Concert vermut , amb diversos grups de grallers.

Són els Vernets, els Vinardells, l’Esperidió, els Cofins, els Carreter i els Blu’s. L’absència de balladetes de migdia dona protagonisme als instruments que acompanyen el nostre seguici cerimonial, enguany amb el format d’audició.

Gratuït. Localitats: www.valls.cat

17.30 h. Claustre Convent del Carme

Cafè concert , previ a les balladetes del seguici.

Hi participen els Blu’s, So Nat, Escola de Grallers de la Colla Joves i Colla Vella dels Xiquets de Valls. Sobretaula acompanyada del repertori preparat amb cura per alguns dels sonadors que atorguen accent vallenc i camptarragoní a la nostra celebració.

Gratuït. Localitats: www.valls.cat

18.30 h. Aparcament Hort del Carme, accés pl. Carme

Concert. La Pegatina

Pugen a l'escenari per presentar el seu darrer treball: *Darle la vuelta,* setè àlbum d’estudi. Amb 17 anys de trajectòria han esdevingut una de les bandes més internacionals de l’Estat amb més de 1.200 concerts a més de 35 països. Música festiva sense complexos, fusionada amb pop o música llatina. Estrena a les comarques tarragonines.

Preu: 3 €. Localitats: www.valls.cat

[Icona Ús responsable d’entrades] Horari incompatible amb les balladetes del seguici

19 h. Aparcament del Centre Històric, accés vial Muralla St. Antoni

Segones Balladetes del seguici cerimonial.

El drac, el ball de diables, el bou tradicional, l’os amb els trabucaires, el basilisc, el ball de gitanes, els nans, els gegants, el bou, el dels cercolets, el de bastons, la mulassa, el ball de la primera, la moixiganga, el lleó i l’àliga, acompanyats del so dels ministrers Bufalodre de Valls.

Reserva gratuïta a [www.valls.cat](http://www.valls.cat/)

[Icona Ús responsable d’entrades] Horari incompatible amb La Pegatina

20.30 h, aproximadament.

Morterets de l’Entrada de l’àliga. Pirotècnia Gironina

Dispararà els canons de pólvora corresponents als que habitualment esclaten com a cloenda apoteòsica del final del Tomb del poble.

21 h. Aparcament Hort del Carme, accés pl. Carme

Concert. Stay Homas

Consolidats com el trio del desconfinament, estrenen a les comarques tarragonines el seu llarga durada de debut, *Agua* (Sony). El que podia haver-se quedat com a una anècdota ha arribat a fer d’ells un dels grans grups de l’escena catalana actual.

Preu: 3 €. Localitats: [www.valls.cat](http://www.valls.cat/)

[Icona Ús responsable d’entrades] Horari incompatible amb Ferran Palau

21 h. Pati Casa Caritat

Concert. Ferran Palau

Ofereix el seu esperat nou disc, “Parc”. Escriu i descriu la seva història com un paisatge que gira a ritme tranquil, assossegat, però implacable com la seva música. L’*easyloving* i les cançons d'amor tornen encara més sinceres, i dolen i cremen una mica més. Amor seduït pel minimalisme i els sintetitzadors que ens guien, a pas lent, a través del seu imaginari.

Preu: 1 €. Localitats: www.valls.cat

[Icona Ús responsable d’entrades] Horari incompatible amb Stay Homas

23.30 h. [21 h, en cas que PROCICAT no ampliï horaris d’acabament de les activitats culturals]. Aparcament Hort del Carme, accés pl. Carme

Concert. Stay Homas

Consolidats com el trio del desconfinament, estrenen a les comarques tarragonines el seu llarga durada de debut, *Agua* (Sony). El que podia haver-se quedat com a una anècdota ha arribat a fer d’ells un dels grans grups de l’escena catalana actual.

Preu: 3 €. Localitats: [www.valls.cat](http://www.valls.cat/)

[Icona horari alternatiu]

**Divendres 25 de juny**

**EL VOT DEL POBLE A LA MARE DE DÉU DEL LLEDÓ**

Des de primera hora fins a la posta de sol. Casa de la Ciutat

L’àliga petita al balcó

La rèplica de la figura gran li agafa el relleu avui, en la darrera jornada de la celebració.

12 h. Santuari Mare de Déu del Lledó

Renovació del vot del poble per l’Ajuntament en nom de la ciutat i Ofici a la Mare de Déu del Lledó.

A Valls la llum forma part de l’ADN ciutadà. Per això, el ritual anual dedicat a la Mare de Déu que en temps medievals fou trobada en la soca d’un lledoner compta amb una encesa simbòlica de la llum que rep el pare Joan Font, custodi del temple. Les gralles antigues del Museu subratllen la cerimònia amb el toc d’ofertori.

Aforament limitat

12.30 h. Claustre Convent del Carme

Concert vermut amb la Banda d’En Vinaixa 2.2 i la mitja cobla Bufalodre.

Després de 25 anys voltant amb un ampli repertori d’arrel mediterrània, neix la Banda d'En Vinaixa 2.2. La petita formació de dos instruments, embrió de tot el que ha passat durant aquest temps, torna als seus orígens. Són l'Enric Montsant amb la gralla i la tarota i l'Òscar Igual amb l'acordió. Comparteixen escenari amb una altra formació de duet, en aquest cas local, amb l’Iris Gayete i el Francesc Sans.

Gratuït. Localitats: www.valls.cat

Durant la tarda Muralla del castell, 39

Tancament de la capelleta votiva de Sant Joan Baptista

18 h. Aparcament del Centre Històric, accés vial Muralla St. Antoni

Balladetes del seguici petit

Tercer vespre de patrimoni immaterial amb la participació de les més menudes i menuts de la ciutat, amb el drac petit, el ball de diables petit, l’os petit, el basilisc petit, el Lladrefaves petit i gegantona, els gegants petits, el bouet, el ball de gitanes petit, el ball de pastorets, el ball de bastons petit, la mulasseta, el ball de la primera i l’àliga petita, acompanyats pels ministrers Bufalodre.

Gratuït. Localitats: www.valls.cat

18 a 22 h. Club Tennis Plana d’en Berga

9è Torneig de pàdel Ciutat de Valls – categoria mixta

Organitza: CT Plana d’en Berga

19 h. Pl. Pins

L’últim Boladís

Música tropical i camises hawaianes per tancar un Sant Joan diferent, però irrepetible.

Organitza: C.P. La Turba

19.30 h. Claustre Convent del Carme

Concert de sardanes. Cobla Cossetània

Creada l’any 2008, aquesta formació musical tarragonina compta amb professionals ben experimentats.

Gratuït. Localitats: www.valls.cat

[Icona Ús responsable d’entrades] Horari incompatible amb Figa Flawas

20 h. Pati Casa Caritat

Concert. Figa Flawas

El duo vallenc s'estrena en directe després del recent debut que ha causat sensació a les plataformes digitals on acumulen escoltes i reproduccions. Reggaeton en català, ritmes llatins, sons actuals urbans i festius, tornades que no et trauràs del cap, en un directe carregat de sorpreses.

Preu: 1 €. Localitats: www.valls.cat

[Icona Ús responsable d’entrades] Horari incompatible amb Cobla Cossetània

22.30 h. P. Tarradellas, Fornàs

El pioner Espectacle Piromusical de Valls, amb la pirotècnica Teresa Rey, d’Espectacles Rey, de Llanera de Ranes.

La màgia del Piromusical amb espectadors en directe torn a Valls pel Sant Joan d’enguany, després que es suspengué el de l’any passat i que el món pirotècnic hagi sofert unes restriccions enormes durant més d’un any d’aturada. Així la pirotècnia de Teresa Rey Garcia, a la comarca de la Costera, al País Valencià, és l’encarregada de dur a terme aquest espectacle que exhibirà un marcat accent mediterrani, tot combinant els efectes de llum i el subratllat dels sonors.

Si l’any passat al juliol la Diputació de València va organitzar quinze castells de focs artificials estàndards de forma simultània i amb públic presencial en quinze localitats, que suposaren el retorn d’aquesta tipologia tradicional, enguany Valls serà la ciutat pionera en la represa dels Piromusicals contemporanis amb espectadors seguint-los en directe, és a dir, els que combinen pirotècnia i música actual enregistrada, simbiosi que permet obtenir una sincronització digitalitzada molt acurada. Els Piromusicals clàssics van començar al segle XVIII a Anglaterra amb concerts de música culta en jardins privats que eren acompanyats de focs d’artifici.

Per dur-ho a terme, s’ha aplicat la fórmula que segueixen els grans Piromusicals, programats anualment al Canadà o al Japó, amb públic assegut i amb una entrada de pagament, que en el cas de Valls serà simbòlica.

Preu: 3 €. Localitats: [www.valls.cat](http://www.valls.cat/)

**Poseu el comptador marxa enrere perquè el Sant Joan 2022 sigui ja de total plenitud!!!**

**LES EXPOSICIONS**

**Biblioteca Popular**

*La guerra d'Àfrica,* *la tomba dels pobres*

Fins al 27 de juny

Dimarts, de 17 a 20 h; de dimecres a dissabte d’11 a 14 h i de 17 a 20 h i diumenges i festius d’11 a 14 h.

Coorganitzen: Museu de Valls, Arxiu Comarcal de l'Alt Camp, Arxiu Municipal de Valls i Institut Municipal Reus Cultura

**Pati Sant Roc – IEV**

*Coneixent el Marroc*

Fins al 27 de juny

De dimarts a dissabte de 19 a 21 h; dissabtes, diumenges i festius, de 12 a 14 h.

Organitza: Dones en Xarxa

**Sala Sant Roc - IEV**

*Les masies de Valls. Mostra de dibuixos de Lluís Cebrian*

De dimarts a dissabte de 19 a 21 h; dissabtes, diumenges i festius, de 12 a 14 h.

Coorganitzen: IEV i AAEET

**CONCURS DE MAQUETES DE PETITES FOGUERES DE SANT JOAN 2021**

Per la situació de desconfinament, per segon any, el Concurs de fogueres de Sant Joan s’ha transformat en un Concurs de maquetes de petites fogueres, adreçat als infants de Primària de la comarca de l’Alt Camp.

**Bases**

● Poden participar tots els infants de Primària de la comarca de l’Alt Camp.

● Categories. Categoria TEIA: menors 7 anys; Categoria FLAMA: 7-9 anys; Categoria FOC: 10-12 anys .

● Cada nena o nen pot presentar una maqueta d'una foguera de Sant Joan, decorada amb tècnica lliure, que expressi què hi cremaria aquest any 2021.

● La maqueta portarà un títol que la defineixi.

● Per participar cal enviar un correu a Òmnium Alt Camp altcamp@omnium.cat, on hi costi:

> A l’assumpte: Concurs de maquetes 2021

> El nom i cognoms del concursant, edat, població, correu electrònic, telèfon i categoria en què participa

> títol

> foto adjunta de la maqueta

● Data límit de presentació de concursants: 19 de juny de 2021

● Hi haurà 3 premis per categoria, consistents en un llibre, un joc de taula i un diploma.

● El jurat estarà format per cinc persones: dues del món de l’art, un del món de la cultura popular, una de la Federació d’Associacions de Veïns i una d’Òmnium Alt Camp.

● El veredicte es farà públic per les xarxes socials d’Òmnium Alt Camp dimecres 23 de juny de 2021, a les 12 del migdia. Consulteu els guanyadors de l’any passat a: <https://www.omnium.cat/ca/consulta-els-guanyadors-del-concurs-de-maq uetes-de-fogueres-sant-joan-2020/>

● La participació en el concurs implica l’acceptació de les bases, així com dels acords presos pel jurat, que seran inapel·lables

**LA FESTA EN PAU! VALLS CONTRA LES AGRESSIONS SEXISTES EN L’OCI I LA FESTA**. (LOGO)

Cal la implicació de tothom per erradicar les agressions masclistes i lgbtifòbiques.

Si mires cap a un altre lloc, estàs sent còmplice de l’agressió.

Són agressions: (icona megàfon)

- Bromes amb contingut sexual

- Burles i comentaris despectius

- Contacte físic no desitjat

- Comentaris sexuals

- Xantatge i insistència per mantenir relacions sexuals

- Que t’amenacin en difondre imatges sexuals teves

- Tocaments sexuals no desitjats i violacions

- Etc.

Si presencies una agressió:

- No passis. Implica’t.

- Pregunta a la persona agredida com pots ajudar-la.

Si pateixes una agressió:

- Deixa clar a la persona agressora el rebuig a la seva actitud i exigeix-li que no continuï.

- Informa el teu grup d’amistats i no et quedis sol/a.

Analitza si tu tens un comportament masclista i/o LGBTIfòbic:

- Assetjar no és lligar. Si no et segueixen el rotllo, no insisteixis.

- Respecte l’espai personal. Els cossos de les altres persones no són objectes per al teu gaudi.

- Reflexiona sobre els teus prejudicis sobre el físic de les persones i sobre aquelles que són diferents a tu.

- Les actituds violentes no demostres la teva superioritat, sinó que posen de manifest les teves inseguretats.

- S’ha de respectar fins on vol arribar l’altra persona en una relació. Si primer diu “Sí” i

després diu “NO”, és “NO”.

Davant d’una agressió sexual o violació:

- Informa algú de la teva confiança perquè t’ajudi

- Truca al 112

- Acut a un centre mèdic

Icona telèfon:

TELÈFONS D’URGÈNCIA:

Emergències 112

Policia Local de Valls 977 60 13 13

Línia d’atenció contra la violència masclista 900 900 120

WhatsApp contra la violència masclista 601 00 11 22

Pius Hospital de Valls 977 61 30 00

TELÈFONS D’ASSESSORAMENT:

Servei d’Informació i Atenció a les Dones 977 61 40 40

Servei d’Atenció Integral LGBTI 977 61 40 40